b'\n_START_ARTICLE_\nWilhelm Dilthey\n_START_SECTION_\nSociologia\n_START_PARAGRAPH_\nDilthey a fost interesat de ceea ce noi azi numim sociologie, de\xc8\x99i nu a fost de acord s\xc4\x83 fie considerat sociolog deoarece \xc3\xaen acea perioad\xc4\x83 sociologia reprezenta doar concep\xc8\x9biile lui Auguste Comte \xc8\x99i Herbert Spencer. Obiec\xc8\x9biile sale s-au \xc3\xaendreptat asupra asump\xc8\x9biilor evolu\xc8\x9bioniste ale acestora, conform c\xc4\x83rora exist\xc4\x83 schimb\xc4\x83ri necesare prin care toate organiz\xc4\x83rile sociale trebuie sa treac\xc4\x83. De asemenea, a criticat metoda natural-\xc8\x99tiin\xc8\x9bific\xc4\x83 a acestora.\n_START_SECTION_\nDistinc\xc8\x9bia \xc3\xaentre \xc8\x99tiin\xc8\x9bele naturii \xc8\x99i \xc8\x99tiin\xc8\x9bele umane\n_START_PARAGRAPH_\nO preocupare care l-a urmat toat\xc4\x83 via\xc8\x9ba a fost aceea de stabili bazele teoretice \xc8\x99i metodologice pentru \xc8\x99tiin\xc8\x9bele umane, distincte dar \xc3\xaen aceea\xc8\x99i masura \xc8\x99tiin\xc8\x9bifice ca \xc8\x99i cele din \xc8\x99tiin\xc8\x9bele naturii. Dilthey a sugerat ca orice experien\xc8\x9b\xc4\x83 umana are dou\xc4\x83 p\xc4\x83r\xc8\x9bi\xc2\xa0: cea a lumii \xc3\xaenconjur\xc4\x83toare condus\xc4\x83 de legile necesit\xc4\x83\xc8\x9bii obiective \xc8\x99i cea a experien\xc8\x9bei interioare, caracterizat\xc4\x83 de domina\xc8\x9bia voin\xc8\x9bei, responsabilitatea pentru ac\xc8\x9biuni, capacitatea de a supune totul \xc3\xaen fa\xc8\x9ba ra\xc8\x9biunii \xc8\x99i de a se \xc3\xaempotrivi la orice din fort\xc4\x83rea\xc8\x9ba libert\xc4\x83\xc8\x9bii propriei persoane._NEWLINE_Dilthey \xc8\x99i-a sus\xc8\x9binut folosirea termenului de \xc8\x99tiin\xc8\x9ba spiritului \xc3\xaen lucr\xc4\x83rile sale sus\xc8\x9bin\xc3\xa2nd c\xc4\x83 orice alt termen echivalent (\xc8\x99tiin\xc8\x9be sociale, etc) surprinde doar un aspect dar pierd din vedere fenomenul central prin care toate celelalte sunt percepute \xc8\x99i de care sunt st\xc3\xa2ns legate - spiritul uman. Pentru Dilthey spiritul nu este o entitate abstract\xc4\x83 lipsit\xc4\x83 de substan\xc8\x9b\xc4\x83 ci trebuie \xc3\xaen\xc8\x9beles \xc3\xaen contextul vie\xc8\x9bii sociale concrete a indivizilor.'